er mjög algengur og afar líkur hlíðamaríustakk í útliti . Hann er þó að jafnaði heldur stærri , oft ljósgrænni á litinn , og hefur tilhneigingu til að vaxa heldur hærra til fjalla . Bezta greiningareinkennið er hæring blaðstilka og blómstöngla . Blaðstilkarnir eru greinilega aðhærðir , þ.e. hárin liggja upp að stilknum á hnoðamaríustakk ( sést á myndinni hér til hliðar ef hún er stækkuð með því að tvísmella á hana ) , en standa hornrétt út frá stilknum á hlíðamaríustakk . Silfurmaríustakkur hefur hins vegar einnig aðhærða blaðstilka , en hann er töluvert sjaldgæfari og fíngerðari . Hnoðamaríu-stakkur vex hærra til fjalla en aðrar tegundir maríustakks , hefur fundizt í 1000 m hæð á Þverárdalsbrúnum við Þorvaldsdal og Héðinsdals-brúnum við Hjaltadal . Eins og hlíðamaríustakkurinn er hnoðamaríustakkur örugglega gömul , íslensk tegund . Blóm hnoðamaríustakks eru eins og á hlíðamaríustakk . Stofnblöðin eru stilklöng ( 6 - 25 sm ) , stilkurinn með aðlægum hárum . Blaðkan er stór , 6 - 15 sm í þvermál , nýrlaga , fremur ljósgræn eða lítið eitt gulgræn , með aðlægum hárum á öllu efra borði , en einkum á blaðstrengjum neðra borðs . Stönglar og blómleggir eru einnig hærðir aðlægum hárum . Fjögra laufa bikar með utanbikarflipum á milli sést greinilega .